નવસારી નગરપાલિકાની પબ્લિક વર્કસ કમિટીએ આ રસ્તાના કામોને મંજૂરી આપી દીધા બાદ પાલિકાની સામાન્ય સભાએ પણ મંજૂરીની મહોર મારી દીધી છે. કેટલાક રસ્તાના કામની પાલિકાની મંજૂરી તો 4-5 મહિના યા તેનાથી વધુ સમયથી મળી ગઈ છે. આમ છતાં હજુ સુધી આ માર્ગોના કામોની શરૂઆત પાલિકાએ કરી નથી. હાલ મે મહિનો ચાલી રહ્યો છે ત્યારે ક્યારે આ માર્ગોના ટેન્ડરિંગનું કામ થશે અને માર્ગ બનાવવાની શરૂઆત થશે એ પ્રશ્ન ઉભો થયો છે. શું વરસાદની મોસમ શરૂ થશે એ અગાઉ રસ્તાના કામો શરૂ થશે ખરા અને શરૂ થાય તો કેટલા રસ્તા બનશે.